Diari Oficial de la Generalitat Valenciana


Sumari del DOGV 6978, del 05-03-2013 (2013/1842)

Notificació de la sentència dictada en el juí verbal número 1619/2010.
----------------------------------------------------------------------

### Dades del document

Número de DOGV
:   6978

Data del DOGV
:   05-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1842


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el juí verbal número 1619/2010. [2013/1842]  
José Antonio Villargordo Cárceles, secretari judicial del Jutjat de Primera Instància núm. 1 de Torrevieja, faig saber que en el juí verbal 1619/2010, s'ha dictat la resolució que, literalment, diu el següent:  
  
«Sentència:   
I. Estime la demanda interposada per la Comunitat de Propietaris Edifici Galeón XIX, representada pel procurador dels tribunals Sr. Giménez Viudes, contra el Iván Ruiz Vicente, en rebel·lia en les presents actuacions.  
II. Condemne el Iván Ruiz Vicente:  
1. Al pagament de la quantitat total de 1.211,75 euros, més els interessos legals des de la data de la interposició de la demanda.  
2. Al pagament de les costes del procés.  
S'unirà una testimoniança d'esta resolució a les actuacions principals i se'n portarà l'original al llibre de sentències d'este jutjat.  
Que es notifique la present resolució judicial a les parts i que se'ls comunique que contra esta resolució judicial pot interposar-se un recurs d'apel·lació dins dels cinc dies següents a la seua notificació, que s'interposarà davant d'este Jutjat i serà resolta per l'Audiència Provincial d'Alacant.  
Per a la interposició d'este recurs, la part haurà de consignar en el compte del Jutjat la quantitat de 50 euros. L'admissió del recurs necessita que, en preparar-se, s'haja consignat en l'oportuna entitat de crèdit i en el compte de depòsits i consignacions obert a nom del Jutjat la quantitat objecte de depòsit, la qual cosa haurà de ser acreditada. No s'admetrà a tràmit cap recurs el depòsit del qual no estiga constituït. El Ministeri Fiscal quedarà exempt de constituir el depòsit. Si el recurrent ha incorregut en defecte, omissió o error en la constitució del depòsit, es concedirà a la part el termini de dos dies per a esmenar-lo, amb aportació, si és el cas, de documentació acreditativa. Si no ho fa, es dictarà una interlocutòria que pose fi al tràmit del recurs, o que inadmeta la demanda, i quedarà ferma la resolució impugnada (DA 15a de la Llei Orgànica 1/2009, de 3 de novembre, complementària de la Llei de reforma de la legislació processal per a la implantació de la nova oficina judicial, per la qual es modifica la Llei Orgànica 6/1985, d'1 de juliol, del Poder Judicial).  
Esta és la meua sentència, que pronuncie, mane i firme, el dia de la data.»  
Diligència de publicació. En el dia de la data, el magistrat-jutge que subscriu la present resolució ha procedit a publicar-la per mitjà de la lectura íntegra, constituït en audiència pública, de la qual cosa jo, el secretari judicial, done fe.  
Atés que es desconeix el domicili o la residència actuals de la part demandada, per resolució de hui de sa senyoria, de conformitat amb el que disposen els articles 156.4 i 165 de la Llei 1/2000, d'Enjudiciament Civil, ha acordat la publicació del present edicte en el tauler d'anuncis d'este Jutjat o en el butlletí oficial per a portar a efecte la diligència de notificació.  
  
Torrevieja, 1 de febrer de 2013.- El secretari judicial: José Antonio Villargordo Cárceles